ข่าวดี! “ศาลสิงคโปร์” เคาะ “Zipmex” พักชำระหนี้ถึง 2 ธ.ค.นี้ ฟื้นฟูธุรกิจช่วยนักลงทุน
“ศาลสิงคโปร์” ไฟเขียว "Zipmex" พักชำระหนี้ถึงวันที่ 2 ธ.ค.65 เตรียมจัดประชุมลูกค้า-เจ้าหนี้ภายในระยะเวลาหนึ่งเดือนนับจากวันที่ศาลมีคำสั่งนี้ เพื่อฟื้นฟูธุรกิจช่วยนักลงทุน
ข่าวดี! “ศาลสิงคโปร์” ไฟเขียว “Zipmex” พักชำระหนี้ถึงวันที่ 2 ธ.ค.65 เพื่อฟื้นฟูธุรกิจช่วยนักลงทุน
16 ส.ค. 2565

บริษัท ซิปเม็กซ์ ประเทศไทย กล่าวว่า จากกรณีที่บริษัท Zipmex Asia Pte. Ltd. และ บริษัท ซิปเม็กซ์ จำกัด และ Zipmex Pte. Ltd. รวมถึงบริษัทในเครือซิปเม็กซ์ ได้ยื่นคำขอพักชำระหนี้ต่อศาลประเทศสิงคโปร์นั้น เมื่อวานนี้ (15 ส.ค.65) ศาลฯ ได้พิจารณาอนุญาตคำขอพักชำระหนี้ตามที่ซิปเม็กซ์ร้องขอ โดยครอบคลุมระยะเวลาจนถึงวันที่ 2 ธ.ค.65 ซึ่งส่งผลให้ทั้ง 5 บริษัทของซิปเม็กซ์ได้รับการคุ้มครอง ไม่ให้เจ้าหนี้รายใดก็ตามที่อยู่ภายใต้เขตอำนาจของศาลสิงคโปร์สามารถยื่นฟ้องหรือการดำเนินการใด ๆ ที่เกี่ยวข้องทางกฎหมายได้ ในระยะเวลาดังกล่าวเป็นการชั่วคราว
นอกจากนี้ ศาลยังได้กำหนดให้ทางซิปเม็กซ์มีการจัดประชุมในลักษณะ Town Hall ให้แก่เจ้าหนี้และลูกค้าภายในระยะเวลาหนึ่งเดือนนับจากวันที่ศาลมีคำสั่งนี้ เพื่อให้ข้อมูลแก่เจ้าหนี้และลูกค้าอย่างทั่วถึง โดยในการประชุมนั้นซิปเม็กซ์จะต้องอธิบายถึงการดำเนินการในสิงคโปร์ว่ามีความสำคัญต่อเจ้าหนี้และลูกค้าอย่างไร รวมถึงสถานะของการลงทุนต่างๆ ที่ผู้ยื่นคำร้องเสนอ ความเป็นไปได้เกี่ยวกับความสำเร็จของข้อเสนอทั้งหลายของนักลงทุน และระดับความจริงจังของนักลงทุน และเมื่อใดที่ลูกค้าจะสามารถเข้าถึง Z Wallet ได้
ทั้งนี้ บริษัทจะมีการประกาศให้ทราบอีกครั้ง ถึงวัน เวลา และรายละเอียดในการจัดการประชุมดังกล่าว ซึ่งลูกค้าสามารถติดตามได้ผ่านช่องทางอย่างเป็นทางการของบริษัท อาทิ อีเมล และเว็บไซต์การดำเนินการหลังจากนี้
1.1 การจัดทำรายงานการประเมินมูลค่าทรัพย์สินของซิปเม็กซ์
1.2 การนำส่งรายงานการครอบครอง หรือการเปลี่ยนถ่ายทรัพย์สินของซิปเม็กซ์ ภายใน 14 วัน (หากมี)
1.3 การจัดทำรายการบัญชีของซิปเม็กซ์เป็นระยะ ๆ
1.4 การจัดทำการประเมินผลกำไร และงบกระแสเงินสดจากการดำเนินกิจการของซิปเม็กซ์
1.5 การจัดทำงบรายเดือนของฝ่ายบริหาร
1.6 การชี้แจงข้อมูลเกี่ยวกับกระบวนการยื่นคำขอพักชำระหนี้ต่อศาลประเทศสิงคโปร์ เพื่อให้ความกระจ่างแก่เจ้าหนี้และลูกค้า พร้อมแจกแจงรายละเอียดของแผนการลงทุน ตลอดจนกำหนดการที่คาดว่าจะกลับมาเปิดให้บริการ Z Wallet ได้อีกครั้ง
3.1 การจัดทำงบรายเดือนของฝ่ายบริหาร
3.2 การจัดทำรายงานข้อมูล เพื่อให้ความกระจ่างแก่ลูกค้าอย่างต่อเนื่อง
3.3 นำส่งเอกสารที่เกี่ยวข้องกับการยื่นขอพักชำระหนี้ที่ซิปเม็กซ์ได้รับ (แสดงความสนับสนุน หรือ แสดงความคัดค้าน หรือ อื่น ๆ)
อย่างไรก็ตาม จากคำสั่งของศาลที่เกิดขึ้น ถือเป็นหนึ่งในความคืบหน้าเชิงบวก ที่สะท้อนให้เห็นถึงความเชื่อมั่นที่ภาครัฐ และนักลงทุนในระดับสากลยังคงมีต่อซิปเม็กซ์ ทั้งยังแสดงถึงโอกาส และความเป็นไปได้เพิ่มเติมของแผนการปรับโครงสร้าง และกลยุทธ์การฟื้นฟูธุรกิจ ไม่ว่าจะเป็นการระดมทุนเพิ่มเติม การหานักลงทุนรายใหม่มาร่วมลงทุน ไปจนถึงการกลับมาให้บริการแก่ลูกค้าได้อย่างเต็มประสิทธิภาพ
ทั้งนี้ บริษัทขอน้อบรับคำสั่งศาล และกำลังเดินหน้าทยอยบรรเทาปัญหาจากบริการ Z Wallet รวมถึงการเร่งพัฒนา Eco-system ของเหรียญ ZMT และลงนามบันทึกข้อตกลง (MOU) ร่วมกับนักลงทุนหลายราย เพื่อจัดสรรเงินทุนอย่างต่อเนื่องตามแผนการที่วางไว้ โดยหากเจ้าหนี้ที่ยังมีความประสงค์จะดำเนินการทางกฎหมายกับซิปเม็กซ์ สามารถดำเนินการได้อีกครั้งหลังจากคำสั่งพักชำระหนี้สิ้นสุด